钦定古今图书集成/明伦汇编/闺媛典/第128卷 > 方氏女
## 钦定古今图书集成/明伦汇编/闺媛典/第128卷 > 方氏女

按《休宁县志》：“方氏女，许嫁流口李宗敏，善女红。年十
六，宗敏患痘死，女成服终丧，训女弟读书不嫁。闻父
母潜议婚，断发欲自刃，父母知不可夺报李迎之，哭
拜敏灵，愿终养其父母。日夕刺绣小楼中，图画夺天
巧。凡二老甘毳，丧葬及敏弟妇殡死抚孤之费咸供
之。年六十终，奏请旌表，与王氏女并立祠祀焉。”